11. blues:

Blues (beri: bluz) je glasbena zvrst, ki ima korenine na jugu Amerike, kjer so temnopolti sužnji garali na poljih bombaža – najosnovnejša surovina za tkanje blaga. Blues pentanonika je harmonija pesmi, ki so jih pele skupine obiralcev bombaža - da bi lažje prebrodili delovni dan. Od tod tudi korenine jazz zvrsti! Ko je prišlo do odprave suženjstva, se njihov položaj ni kaj dosti izboljšal. Še vedno niso imeli dovolj denarja in nihče si ni mogel kupiti dragega inštrumenta, kot je na primer klavir. Kitara je bila dostopna, zato so prve blues skladbe napisane za kitaro. V dvajsetem stoletju je glasbena zvrst postala zanimiva tudi za belce. Kmalu so tudi oni začeli igrati blues - tipična blues pevka je bila [Janis Joplin](https://sl.wikipedia.org/wiki/Janis_Joplin). Danes je to glasba, ki jo igrajo glasbeniki po vsem svetu - ne glede na raso, veroizpoved ali narodnost.

Beseda Blues opisuje glasbeno obliko kot tudi glasbeni žanr. Izvira iz afroameriških skupnosti konca 19. stoletja, za katere je bila značilna duhovnost, delavske pesmi, kriki, napevi in pripovedne balade.

Žanr temelji na blues obliki in vsebuje tudi druge elemente, na primer posebna besedila in instrumente, tako kot vsaka druga zvrst. Blues lahko razdelimo na več podzvrsti, vse od country glasbe (beri: kantri, prevod: podeželje, podeželska glasba) do urbanega (mestnega) bluesa in vse vmes. Podzvrsti so bile priljubljene skozi celotno 20. Stoletje in so se med seboj malo razlikovale, tako kot ste zasledili pri jazzu in hip – hopu. Zaradi velikosti naše zemlje, podnebja in zgodovine različnih narodov, se glasbene zvrsti s tem, ko se širijo po svetu, različno razvijajo. Skozi čas se je tudi blues spreminjal, po letu 1950 so se pojavili elektronski inštrumenti, kot so synthesizer (beri: sintisajzer, prevod: električni klavir), električna kitara in drugi električni inštrumenti, katere vam predstavim kasneje. Sta pa za bluesu značilna dva instrumenta, brez katerih ni bluesa. Katera dva sta to?

Povezave do prvih, temnopoltih izvajalcev bluesa:

Robert Johnson: <https://www.youtube.com/watch?v=Yd60nI4sa9A>

Blind Blake: https://www.youtube.com/watch?v=CiP0ZdalwU8

Bessie Smith: <https://www.youtube.com/watch?v=5Bo3f_9hLkQ>

Muddy Waters: <https://www.youtube.com/watch?v=8hEYwk0bypY>

B.B. King: <https://www.youtube.com/watch?v=-Y8QxOjuYHg>